Evinrude Outboard Motors

Evinrude Outboard Motors var et amerikansk selskap og et varemerke som framstilte en rekke utenbordsmotorer for båter. Selskapet ble grunnlagt av norskættede Ole Evinrude i Milwaukee i den amerikanske delstaten Wisconsin i 1907. Det ble senere kjøpt opp av selskapet Outboard Marine Corporation (OMC) i 1935. Det er et underselskap av kanadiske Bombardier Recreational Products. I juni 2020 kunngjorde Bombardier at produksjonen av Evinrude opphører.Soundings: Evinrude Production Comes to an End

 Historie 
Evinrude Outboard Motors har navn etter sin grunnlegger, Ole Evinrude, som ble født i Gjøvik i Norge den 19. april 1877; fem år senere utvandret familien til USA, og bosatte seg i nærheten av Cambridge, Wisconsin. I 1907 grunnla han sammen med sin assistent Bessie Cary (og senere ektefelle) Evinrude Motors i Milwaukee. Firmaet utviklet sin første utenbordsmotor, en modell med en sylinder 1.5 hp (1.1 kW), som ble en umiddelbar suksess da den ble introdusert i 1909. «The Outboard Motor Turns 100»  , Boatingmag.com«History Of Evinrude Outboard Motors» , Leeroysramblings.com

Grunnet sin hustrus dårlige helse solgte Evinrude selskapet i 1913. Imidlertid tenkte han ut en forbedret motor med to sylindere, og opprettet med sin hustru et nytt selskap i 1921, ELTO Outboard Motor Company (ELTO sto for Evinrude's Light Twin Outboard). Den nye motoren var vellykket, og i 1929 ble ELTO slått sammen med det opprinnelige selskapet Evinrude, deretter omdøpt til Outboard Marine Corporation, og siden med Lockwood Motor Company. Ole Evinrude ble president i det nye selskapet. «Ole Evinrude Biography (1877-1934)», How Products Are Made

Bessie, som trakk seg av helseårsaker i 1928, døde i 1933 i Milwaukee. Ole Evinrude døde året etter den 12. juli, og selskapet ble overtatt av deres sønn Ralph Evinrude. I 1936 ble selskapet slått sammen med Johnson Motor Company. Under den andre verdenskrig produserte selskapet motorer for ulike militære båter.

Evinrude framstilte totaktsmotorer med forgassere fram til slutten av 1990-tallet da den amerikanske miljøvernetaten EPAs reguleringer for ren luft krevde nye teknologier. OMC inngikk partnerskap med FICHT, et tysk selskap, for imøtekomme disse kravene. Det ble innført endringer som ikke var godt nok teknisk formet eller utført, og det førte til teknisk svikt og selv tilbakekallelse av motorer. Tapene av disse motorene, tapet i omdømme og kraftig konkurranse fra Japan og fra firmaet Mercury Marine, drev selskapet inn i konkurs i 2000. Det kanadiske selskapet Bombardier Recreational Products overtok varemerkene Evinrude og Johnson Outboards i 2001. Teknologien for brenselinnsprøytningen ble endret fra FICHT til E-TEC som bedret effektiviteten og reduserte utslipp, oljebruk, støy og vedlikehold. Evinrude E-TEC var de første utenbordsmotorer som var EPAs pris for utmerket ren luft (Clean Air Excellence Award) for 2004, en pris som anerkjente lav utslippsnivåer. «Clean Air Excellence Awards», U.S. Environmental Protection Agency, Clean Air Act Advisory Committee. (2004)

Alle Evinrude-motors er bygget og satt sammen i Sturtevant, Wisconsin, sør for Milwaukee.

Navnet Evinrude fortsetter som merkevare på mange båtmotorer, men også i presentasjoner av Ole Evinrude-prisen som blir delt ut årlig ved New Yorks båtshow. Denne prisen for livslange bidrag ble første gang utdelt i 1955. «Ole Evinrude Award», OMC, Evinrude and Johnson Boats

 Referanser 

Eksterne lenker
 Bombardier Recreational Products, offisielle nettsted
 Evinrude, offisielle nettsted
 Official Johnson Evinrude Online Store

Kategori:Produsenter av båtmotorer
Kategori:Opphør i 2020